Diari Oficial de la Generalitat Valenciana


Sumari del DOGV 9128, del 15-07-2021 (2021/7696)

ACORD de 9 de juliol de 2021, del Consell, pel qual s'autoritza una transferència de crèdit entre programes, del capítol 2 del programa 431.50 «Qualitat i rehabilitació», al capítol 1 del programa 431.10 «Habitatge i regeneració urbana», de la Vicepresidència Segona i Conselleria d'Habitatge i Arquitectura Bioclimàtica, per import global de 89.767,43 euros (exp.14.005/21-076).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9128

Data del DOGV
:   15-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7696


Data del document
:   09-07-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 9 de juliol de 2021, del Consell, pel qual s'autoritza una transferència de crèdit entre programes, del capítol 2 del programa 431.50 «Qualitat i rehabilitació», al capítol 1 del programa 431.10 «Habitatge i regeneració urbana», de la Vicepresidència Segona i Conselleria d'Habitatge i Arquitectura Bioclimàtica, per import global de 89.767,43 euros (exp.14.005/21-076). [2021/7696]  
  
La Vicepresidència Segona i Conselleria d'Habitatge i Arquitectura Bioclimàtica, després de l'aprovació del Decret 236/2019, de 18 d'octubre, del Consell, pel qual s'aproven les bases reguladores i el procediment de concessió d'ajudes urgents per a pal·liar els danys produïts en habitatges dels municipis afectats pel temporal de pluges, fenòmens costaners i vents, conegut com a DANA, que van tindre lloc entre els dies 11 i 14 de setembre de 2019, per al compliment d'aquest va crear un grup de treball, com a unitat de tramitació de les ajudes, compost per 10 persones contractades per a un període de 18 mesos que fins hui s'ha encarregat d'aquesta tramitació.  
Per diferents circumstàncies, determinats expedients estan encara pendents de la seua concessió i, amb data 10 de març de 2021, es va publicar l'ampliació del termini per a la sol·licitud del pagament i justificació de les ajudes fins al 30 de juny de 2021, per la qual cosa la Direcció General de Qualitat, Rehabilitació i Eficiència Energètica considera necessària la prorroga durant un període de 3 mesos i mig de part de les esmentades contractacions, que inclourà 2 llocs de tècnic/a en arquitectura, 3 de tècnic/a mitjà en arquitectura i 3 d'administratiu/iva.  
Atés que no està prevista la pròrroga, la dotació del capítol 1 per a despeses de personal del programa 431.10 «Habitatge i regeneració urbana» no disposa de crèdit suficient per a això i com es tracta de contractacions temporals, es proposa finançar mitjançant una transferència de crèdit del capítol 2 del programa 431.50 «Qualitat i rehabilitació», per import de 89.767,43 euros.  
A aquest efecte, d'acord amb els articles 21 i 23 de la Llei 4/2020, de 30 de desembre, de Pressupostos de la Generalitat per a l'exercici 2021; i en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 9 de juliol de 2021,  
  
  
ACORDA  
  
Primer  
Autoritzar una minoració de crèdit en l'aplicació 68.49.33.589.21.3 per import de 89.767,43 euros.  
  
Segon  
Autoritzar un augment de crèdit en l'aplicació 88.15.83.313.56.6 per import de 89.767,43 euros.  
  
València, 9 de juliol de 2021  
  
La consellera secretària  
MÓNICA OLTRA JARQUE